Suomi kesäolympialaisissa 2012
Joukkue > Yleisurheilu

| Urheilija | Laji | Alkuerät> Aika | Alkuerät> Sija | Puolivälierät> Aika | Puolivälierät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- | --- | --- |
| Sandra Eriksson | Naisten 3 000 m ej | 9.50,71 | alkueränsä 8. | — | — | — | — | — | — |
| Anne Halkivaha | Naisten 20 km kävely | — | — | — | — | — | — | 1.38.49 | 54. |
| Antti Kempas | Miesten 50 km kävely | — | — | — | — | — | — | 4.01.50 | 41. |
| Jukka Keskisalo | Miesten 3 000 m ej | 8.29,13 | alkueränsä 4. | — | — | — | — | – | kesk. |
| Jarkko Kinnunen | Miesten 50 km kävely | — | — | — | — | — | — | 3.46.25 | 15. |
| Leena Puotiniemi | Naisten maraton | — | — | — | — | — | — | 2.42.01 | 87. |
| Niclas Sandells | Miesten 1 500 m | 3.42,67 | alkueränsä 11. | — | — | — | — | — | — |
| Jussi Utriainen | Miesten maraton | — | — | — | — | — | — | 2.26.25 | 69. |
| Jonathan Åstrand | Miesten 200 m | 20,73 s | alkueränsä 5. | — | — | — | — | — | — |
| Urheilija | Laji | Karsinta> Tulos | Karsinta> Sija | Loppukilpailu> Tulos | Loppukilpailu> Sija |
| --- | --- | --- | --- | --- | --- |
| Jere Bergius | Miesten seiväshyppy | ei tulosta | – | — | — |
| Ari Mannio | Miesten keihäänheitto | 81,99 m | 8. | 78,60 m | 10. |
| Minna Nikkanen | Naisten seiväshyppy | 425 cm | 26. | — | — |
| Tero Pitkämäki | Miesten keihäänheitto | 83,01 m | 3. | 82,68 m | 4. |
| Antti Ruuskanen | Miesten keihäänheitto | 81,74 m | 11. | 84,12 m |  Hopeaa |
| David Söderberg | Miesten moukarinheitto | 71,76 m | 26. | — | — |
| Osku Torro | Miesten korkeushyppy | 221 cm | 16. | — | — |
| Sanni Utriainen | Naisten keihäänheitto | ei tulosta | – | — | — |
Lontoon kesäolympialaisiin valittiin kahdessa ensimmäisessä valintakokouksessa yhteensä neljä kestävyyslajien suomalaisyleisurheilijaa ja kolmannessa valintakokouksessa kuusi urheilijaa lisää. Useita olympiarajan rikkoneita suomalaisurheilijoita käsittäneessä miesten keihäänheitossa Ari Mannio voitti pronssia Helsingin EM-kilpailuissa, minkä johdosta Suomen Urheiluliitto esitti häntä olympiajoukkueeseen jo kolmannessa valintakokouksessa. Kahden muun mieskeihäänheittäjän valinta-ajankohta aiheutti kiistaa: SUL:n huippu-urheilujohtaja Jarmo Mäkelä kritisoi valintaa, jota hänen mukaansa olisi voinut siirtää kaikkien kisapaikasta kilpailevien parhaan kunnon takaamiseksi.
Kolmannessa valintakokouksessa päätettiin asettaa kävelijä Anne Halkivahan, moukarinheittäjät Olli-Pekka Karjalaisen ja Merja Korpelan sekä estejuoksija Jukka Keskisalon olympiavalinnoille lisäehtoja joko saavuttamalla tulosrajoja tai voittamalla kisapaikoista kilpaileva haastaja. 8. heinäkuuta käytyjen Lapinlahden Eliittikisojen jälkeen Suomen yleisurheilujoukkuetta täydennettiin viidellä urheilijalla. Mannion lisäksi miesten keihäänheittoon nimettiin Antti Ruuskanen, Tero Pitkämäki ja varamieheksi Lassi Etelätalo. Lisäksi Keskisalo pääsi olympialaisiin alitettuaan B-rajan Monacon Timanttiliiga-kilpailussa 20. heinäkuuta. Moukarinheittäjistä Merja Korpelan ei onnistunut rikkoa olympialaisten B-rajaa toistamiseen vaadittuun päivämäärään mennessä, ja häntä ei valittu kisoihin. Kuortaneen Eliittikisoissa käydyssä karsintakilpailussa David Söderberg voitti 15 kertaa peräkkäin arvokilpailuissa Suomea edustaneen Olli-Pekka Karjalaisen vaaditulla tuloksella, ja hänet valittiin Lontooseen.
Keskisalo juoksi 3000 metrin aitajuoksussa alkueränsä neljänneksi. Hän selviytyi olympiakisojen loppukilpailuun ensimmäisenä suomalaisena ratalajien kestävyysjuoksijana 16 vuoteen. Loppukilpailussa Keskisalo joutui keskeyttämään kahden kilometrin kohdalla, ja hänet vietiin stadionilta pois pyörätuolissa. Keskisalon jalkapohja oli kipeytynyt alkuerässä ja se puudutettiin loppukilpailua varten. Loppukilpailussa hän väisti kaatunutta kanssakilpailijaansa, mikä aiheutti repeämän varpaiden koukistajajännelihakseen.
Kaikki kolme suomalaista mieskeihäänheittäjää selviytyivät karsinnasta loppukilpailuun päälle 81,50 metrin tuloksilla. Edellisten kesäolympialaisten pronssimitalisti Tero Pitkämäki heitti ainoana suomalaisena yli 82 metrin karsintarajan, hänkin viimeisellä heitollaan ollen karsinnan kolmas. Muut karsinnoissa tai alkuerissä kilpailleet suomalaisyleisurheilijat karsiutuivat. Åstrand juoksi 200 metrillä Lontoossa kauden parhaan juoksunsa. Jarkko Kinnunen teki 50 kilometrin kävelyssä oman ennätyksensä ja sijoittui 15:nneksi. Miesten keihäänheiton loppukilpailussa Mannio oli 10:s ja karsiutui kolmelta viimeiseltä heittokierrokselta. Pitkämäki heitti neljänneksi, ja Ruuskanen saavutti ensimmäisen aikuisten arvokisamitalinsa heitettyään hopealle 84,12 metrin tuloksella.   Alkuperäisissä tuloksissa Ruuskanen oli kolmas, mutta toiseksi heittäneen ukrainalaisen Oleksandr Pjatnytsjan kisan jälkeen antama dopingnäyte analysoitiin uudelleen vuonna 2016 ja näytteestä löytyi Turinabol-nimistä kiellettyä ainetta. Tämän seurauksena ukrainalaisen suoritus kilpailussa hylättiin ja Ruuskanen nousi lopputuloksissa toiseksi. Samalla tavalla Pitkämäki ja Mannio nousivat yhden sijan.
IAAF:n tulosrajan Lontoon kesäolympialaisiin vaaditulla aikavälillä rikkoivat:
Miehet
200 m: Jonathan Åstrand (A-raja)
1 500 m: Niclas Sandells (B-raja)
maraton: Jussi Utriainen (B-raja)
3 000 m ej: Jukka Keskisalo ja Janne Ukonmaanaho (B-raja)
20 km kävely: Jarkko Kinnunen (B-raja)
50 km kävely: Kinnunen ja Antti Kempas (A-raja), Matias Korpela (B-raja)
keihäänheitto: Tero Pitkämäki, Ari Mannio, Antti Ruuskanen, Lassi Etelätalo, Sampo Lehtola ja
Teemu Wirkkala (A-raja), Jarkko Koski-Vähälä, Harri Haatainen ja Tero Järvenpää (B-raja)
korkeushyppy: Osku Torro (B-raja)
moukarinheitto: David Söderberg, Olli-Pekka Karjalainen ja Tuomas Seppänen (B-raja)
seiväshyppy: Jere Bergius (A-raja) , Eemeli Salomäki (B-raja)
Naiset
3 000 m ej: Sandra Eriksson (B-raja)
maraton: Leena Puotiniemi (A-raja)
20 km kävely: Anne Halkivaha (B-raja)
keihäänheitto: Sanni Utriainen (B-raja)
moukarinheitto: Merja Korpela (B-raja)
seiväshyppy: Minna Nikkanen (B-raja)